नयी दिल्ली, 23 अक्टूबर (भाषा) मारुति सुजुकी इंडिया ने मंगलवार को कहा कि उसकी एस-क्रॉस माडल कार की कुल बिक्री एक लाख इकाइयों के पार हो गयी है। कंपनी के वरिष्ठ कार्यकारी निदेशक (बिक्री एवं विपणन) आर.एस.कलसी ने कहा, ‘‘एस-क्रॉस ने अपनी श्रेणी में बाजार में 16 प्रतिशत से अधिक हिस्सेदारी हासिल की और हमारे उपभोक्ताओं को मारुति सुजुकी की ओर से एक और अच्छी पेशकश के जरिये खुश किया।’’ कंपनी देश के 186 शहरों में 329 से अधिक नेक्सा बिक्री केंद्रों से एस-क्रॉस की बिक्री करती है।